
R A P O R T

asupra proiectului de Lege privind aprobarea Ordonanţei de urgenţă a Guvernului nr.55/2006 pentru modificarea şi completarea Legii nr.53/2003 - Codul muncii
1. În conformitate cu prevederile art.95 şi 115 din Regulamentul Camerei Deputaţilor, Comisia pentru muncă şi protecţie socială a fost sesizată, prin adresa nr. PL.x 818 din 8 noiembrie 2006, cu dezbaterea pe fond în procedură de urgenţă, a proiectului de Lege privind aprobarea Ordonanţei de urgenţă a Guvernului nr.55/2006 pentru modificarea şi completarea Legii nr.53/2003 - Codul muncii. 

Menţionăm că prezentul proiect de lege constituie prioritate legislativă U.E.
La întocmirea prezentului raport Comisia a avut în vedere:

· avizul favorabil al Consiliului Legislativ (nr.2320/26.09.2006)
· avizul favorabil al Consiliului Economic şi Social (nr.2044/21.08.2006)
· avizul favorabil al Comisiei pentru buget, finanţe şi bănci (nr.710/27.11.2006)
· avizul favorabil al Comisiei juridice, de disciplină şi imunităţi (nr.31/1306/13.11.2006).
Proiectul de lege are ca obiect de reglementare modificarea şi completarea Legii nr.53/2003 – Codul muncii, cu modificările şi completările ulterioare, în sensul remedierii aspectelor sensibile evidenţiate în Raportul de monitorizare al Comisiei Europene, publicat în 16 mai 2006 şi armonizarea unor aspecte reglementate de legislaţia muncii în România cu legislaţia comunitară în domeniu.
Comisia propune Plenului Camerei Deputaţilor aprobarea proiectului de lege în forma prezentată de Senat, formă care corespunde cerinţelor comunitare, în principal în ceea ce priveşte procedura concedierilor colective, contractul de muncă pe durată determinată, contractul cu timp parţial, şi pentru mai buna definire a muncii de noapte şi a muncii în schimburi.
2. Proiectul de lege face parte din categoria legilor organice, conform prevederilor art.73 alin.(3) din Constituţia României, republicată.

3. La dezbaterile care au avut loc în şedinţa comisiei din 13 martie 2007 au participat, în conformitate cu prevederile art.55 din Regulamentul Camerei Deputaţilor, republicat, din partea Ministerului Muncii, Solidarităţii Sociale şi Familiei:
· d-l Cătălin Dănilă – Secretar de Stat 

· d-na Georgeta Bratu – director
· d-na Camelia Cărbunaru – director

· d-l Bogdan Iliescu – consilier 

· d-na Cecilia Sebe – consilier. 
4. La lucrările comisiei au fost prezenţi 19 deputaţi, din totalul de 19 membri ai comisiei.

Raportul comisiei a fost adoptat cu unanimitate de voturi.
5. Proiectul de lege a fost adoptat de Senat în şedinţa din 1 noiembrie 2006.
6. Camera Deputaţilor este Cameră decizională, potrivit prevederilor art.75 din Constituţia României, republicată, şi ale art.92 din Regulamentul Camerei Deputaţilor, republicat.
PREŞEDINTE,




SECRETAR,


Stelian Duţu




Kerekes Karoly 
Întocmit, 

Expert Elena MESAROŞ

PAGE  
2

